Dagstukkies met CLF 4 Oktober 2020 - Tygerberg 104FM
Tuis / Blog / Dagstukkies met CLF 4 Oktober 2020
Dagstukkies met CLF 4 Oktober 2020
"Ek bedoel dat, as ek by julle is, ons deur mekaar se geloof bemoedig kan word, ek deur julle s'n en julle deur myne" (Romeine 1:12)
Omdat Paulus so graag die boodskap van God aan alle mense wou verkondig, het hy 'n hele aantal briewe geskryf. Hierdie brief, Romeine, skryf hy aan die gelowiges wat in Rome bly. Hy wil hulle graag besoek, sodat hulle mekaar kan help om hul geloof te versterk.
Ons almal weet dat as 'n groot werk gedoen moet word, dit soveel makliker is as almal saam werk. Wanneer jy 'n groot klip moet optel, kry jy dit miskien nie reg nie, maar as jou maat help, is dit soveel makliker.
So wil die Here ook hê dat ons as gelowiges moet saamstaan en mekaar help. Dan kan God se boodskap soveel makliker die wêreld ingedra word. Probeer help waar jy kan, sodat jou geloof versterk kan word, en dat Here se Woord ook deur ander verstaan kan word.